cyanic-selkie/wikianc huggingface dataset:
შვეიცარიის ზეგანი
მინი|შვეიცარიის ზეგანი. ხედი რიგის მთიდან მინი|შვეიცარიის ზეგნის სატელიტური ფოტო შვეიცარიის ზეგანი, ცენტრალური ზეგანი (plateau suisse, Schweizer Mittelland) — ზეგანი შვეიცარიაში. მდებარეობს ალპებსა და იურის მთებს შორის. გადაჭიმულია ჟენევის ტბიდან ბოდენზეემდე. უკავია შვეიცარიის ფართობის 30%. ზედაპირი ნაწილობრივ მოსწორებულია, თუმცა ძირითადად ჭარბობს ბორცვიანი რელიეფი. სიგრძე დაახლოებით 300 კმ, ფართოვდება დასავლეთიდან აღმოსავლეთისაკენ. ჟენევის რაიონში ზეგნის სიგანე დაახლოებით 30 კმ-ია, ბერნის ხაზზე — 50 კმ, ხოლო შვეიცარიის აღმოსავლეთ ნაწილში ფართოვდება 70 კმ-მდე. საშუალო სიმაღლე მერყეობს 400-700 მ ფარგლებში. მაქსიმალური სიმაღლე 1408 მ (მთა ნაპფი). შვეიცარიის ზეგანი არის შვეიცარიის ყველაზე მჭიდროდ დასახლებული და ეკონომიკისა და ტრანსპორტის თვალსაზრისით ქვეყნის ყველაზე მნიშვნელოვანი რეგიონი. იჭრება შვეიცარიის არაერთი კანტონის ტერიტორიაზე. შვეიცარიის მოსახლეობის 2/3 თავმოყრილია შვეიცარიის ზეგნის ფარგლებში. მოსახლეობის სიმჭიდროვე შეადგენს 380 ადამიანს კვადრატულ კილომეტრზე.
ჩრდილოეთით და ჩრდილო-დასავლეთით მკვეთრად არის შემოზღუდული (გეოგრაფიული და გეოლოგიური თვალსაზრისით) იურის მთებით. სამხრეთით ასეთი მკაფიო ზოლი ალპებთან არ გადის. სამხრეთ-დასავლეთით შემოფარგლულია ჟენევის ტბით, ხოლო ჩრდილო-აღმოსავლეთით ბოდენზეეთი და მდინარე რაინის ხეობით. გეოლოგიურად შვეიცარიის ზეგანი არის დიდი წარმონაქმნის ნაწილი, რომელიც სცილდება შვეიცარიის ფარგლებს. უკიდურეს სამხრეთ-დასავლეთ ნაწილში აღწევს შამბერიმდე (ე.ი. ალპებისა და იურის მთების ურთიერთმიახლოების რაიონამდე). ზეგნის გეოლოგია კარგად არის შესწავლილი, რაც, უპირველეს ყოვლისა, აიხსნება ამ ადგილებში ნავთობისა და ბუნებრივი აირის მრავალრიცხოვანი ჭაბურღილების არსებობით. მისი დიდი ნაწილი ქმნის მოლასების მძლავრ წარმონაქმნს. ზედა ფენებში გაბატონებულია ხრეში და ქვები, რომლებიც წარმოქმნილი არიან მყინვარების მოძრაობის შედეგად. ბევრია ტბა.
შვეიცარიის ზეგანი მოქცეულია ზღვის ნოტიო და ზომიერად კონტინენტური კლიმატის ზონაში. ჭარბობს დასავლეთის ქარები. დაბალ ადგილებში ჰაერის საშუალო წლიური ტემპერატურა დაახლოებით უდრის 9-10 °C-ს. იანვარში საშუალო ტემპერატურა ჟენევისა და ნევშატელის ტბების რაიონში შეადგენს 1 °C-ს. აღმოსავლეთისაკენ ჰაერის ტემპერატურა ვარდება და ბოდენის ტბის რაიონში ტემპერატურა უდრის −1 °C-ს. ივლისში ჟენევაში ჰაერის ტემპერატურა უდრის 20 °C-ს. იურის სამხრეთ დაბოლოებაზე ტემპერატურა 18-20 °C-ია. იურის რაიონში ატმოსფერული ნალექების რაოდენობა შეადგენს 800 მმ-ს, ალპების საზღვართან ნალექიანობა მატულობს 1400 მმ-მდე. მზიანი დღეების რაოდენობა 1900. გვხვდება ფართოფოთლოვანი ტყე, სადაც ჭარბობს წიფელი და სოჭი. არის მუხისა და წიფლის ტყის უბნები. განვითარებულია ტურიზმი.
ლიტერატურა
კატეგორია:შვეიცარიის გეოგრაფია
ლე-შამოსერი
ლე-შამოსერი (Le Chamossaire) — მთა ბერნის ალპების დასავლეთ ნაწილში, შვეიცარიაში. მდებარეობს ვოს კანტონში; გადაჰყურებს სოფელ ვილარ-სიურ ოლონს. მთა მიეკუთვნება სამთო–სათხილამურო არეალს და მწვერვალი ადვილად მისაწვდომია რკინიგზით.
ონდატრა
ლიტერატურა
კატეგორია:მღრღნელები
სილინგ-ცო
სქოლიო
კატეგორია:ჩინეთის ტბები
გვენ სტეფანი
გვენდოლინ „გვენ“ რენე სტეფანი (Gwendolyn Renée Stefani, დ. 3 ოქტომბერი, 1969, ფულერტონი, კალიფორნია, აშშ) — ამერიკელი მომღერალი და მსახიობი, როკ-ჯგუფ No Doubt-ის ვოკალისტი.
სტეფანიმ თავდაპირველად პოპულარობა მოიპოვა No Doubt-ის 1995 წლის ალბომით ტრაგიკული სამეფო (Tragic Kingdom), რომლის ყველაზე წარმატებული ჰიტები იყო „Just a Girl“, „Spiderwebs“, და „Don't Speak“. მომდევნო ალბომები ისე უკვე აღარ გამოირჩეოდა არც პოპულარობით და არც გაყიდვებით, თუმცა ამ ჟანრში საკმაოდ წარმატებულ ნამუშევრებად ითვლება.
რესურსები ინტერნეტში
კატეგორია:ამერიკელი მომღერლები კატეგორია:დაბადებული 1969 კატეგორია:ამერიკელი მსახიობები კატეგორია:Interscope Records-ის შემსრულებლები კატეგორია:დაბადებული 3 ოქტომბერი
Time (პინკ ფლოიდის სიმღერა)
„Time“ (დრო) — მეოთხე სიმღერა ინგლისური პროგრესული როკ-ჯგუფ პინკ ფლოიდის 1973 წლის ალბომიდან The Dark Side of the Moon. ეს არის ერთადერთი სიმღერა ალბომზე, რომლის ავტორად ჯგუფის ოთხივე წევრია დასახელებული. სიმღერა ცნობილია საათებისა და მაღვიძარების რეკვის ხმით, რომელიც ალან პარსონსმა ჩაწერა არა სპეციალურად ალბომისთვის, არამედ კვადროფონიის ტესტირების მიზნით.
სიმღერაში აღწერილია თუ როგორ სწრაფად გარბის დრო ასაკის მატებასთან ერთად, რასაც სიბერეში ადამიანი ხშირად მიჰყავს სასოწარკვეთილებამდე, წარსულის გამოუყენებელი შესაძლებლობების გამო.
კომპოზიცია
საათების რეკვის ხმა ჩაწერეს ანტიკვარიატის მაღაზიაში. მას მოჰყვება ნიკ მეისონის პერკუსიის ორწუთიანი პასაჟი, რომელსაც გასდევს როჯერ უოტერსის მიერ ბასზე იმიტირებული საათის წიკწიკის ხმა. სტროფებს მღერის დეივიდ გილმორი, მისამღერებს კი რიჩარდ რაიტი. დამატებით ვოკალს კი ქალი მომღერლები ასრულებენ. სიმღერის ტექსტი დაკავშირებულია უოტერსის მიერ იმის შეცნობასთან, რომ ცხოვრების აზრი არა მომავლისთვის მზადებაშია, არამედ საკუთარი ბედისწერის წარმართვაში.
Breathe (Reprise)
„Breathe (Reprise)“ არის სიმღერის „Breathe“ რეპრიზა. ალბომის ჩაწერის პერიოდში მას ეწოდებოდა Home Again.
სიმღერის დასრულების შემდეგ მონოტონურად და გადაბმულად ჟღერს ერთადერთი ნოტი, რომელსაც მოჰყვება „The Great Gig in the Sky“.
ჯგუფის 2005 წელს გაერთიანებისას, კონცერტზე Live 8, Breathe და Breathe (Reprise) შესრულდა ერთად. საგულისხმოა, რომ Breathe (Reprise) ასევე შეტანილია კრებულში Echoes: The Best of Pink Floyd, თუმცა მისი ტექსტი ალბომის ბუკლეტზე წარმოდგენილი არ არის.
სქოლიო
კატეგორია:პინკ ფლოიდის სიმღერები კატეგორია:1973 წლის სინგლები კატეგორია:1973 წლის სიმღერები კატეგორია:სიმღერები დეივიდ გილმორის ავტორობით კატეგორია:სიმღერები როჯერ უოტერსის ავტორობით
ლაციო
ლაციო (Lazio; Latium) — რეგიონი ცენტრალური იტალიის დასავლეთ ნაწილში. იგი წარმოადგენს ძველი ლათინების განსახლების არეალს ძვ.წ. X ს-დან. რომაელები ცხოვრობდნენ ძვ.წ. IV ს-დან. დაახლოებით 5,7 მლნ მცხოვრებითა და 170 მლრდ მშპ-ით, ლაციო ქვეყნის მესამე ყველაზე დასახლებული და მეორე ყველაზე მდიდარი რეგიონია. იგი მოიცავს რომს, იტალიის დედაქალაქსა და უმსხვილეს ქალაქს.
გეოგრაფია
მინი|მარჯვნივ|200პქ|რომის კამპანას (campagna romana) პანორამა ლაციოს სანაპირო ზოლი ძირითადას ქვიშიანი პლაჟებისგან შედგება. სამხრეთ სანაპიროს გასწვრივ მდებარეობს პონციანის კუნძულები, რომლებიც ადმინისტრაციულად ლაციოს შემადგენლობაში შედის. ჩრდილოეთით, სანაპირო ზოლს მიღმა, გადაჭიმულია მარემას სანაპირო ვაკე, რომელიც კომუნა ჩივიტავეკიასთან ტოლფის მტებით (616 მ) წყდება. რეგიონის ცენტრალური ნაწილი უჭირავს რომის კამპანას (campagna romana) — 2 100 კმ² ფართობის ვრცელ ალუვიურ ვაკეს, რომელიც გარს ერტყმის დედაქალაქ რომს. სამხრეთის რაიონები ხასაითდება აგრო-პონტინოს ვაკეებით, რომლებიც ერთ დროს ჭაობიანი და მალარიის გავრცელების არეალი იყო, რომელიც საუკუნეთა განმავლობაში წყალს გამოსტაცეს.
ადმინისტრაციული დაყოფა
მინი|250პქ|მარცხნივ|ლაციოს პროვინციები ლაციოს რეგიონი ადმინისტრაციულად 5 პროვინციად იყოფა:
რესურსები ინტერნეტში
კატეგორია:იტალიის რეგიონები კატეგორია:ძველი რომი
რევაზ ჯანაშია
რევაზ ჯანაშია (დ. 2 ოქტომბერი, 1943, დაბა ჩხოროწყუ — გ. 9 ნოემბერი, 2021) — ქართველი არქიტექტორი და მათემატიკოსი.
1966 წელს დაამთავრა თბილისის სახელმწიფო უნივერსიტეტის მათემატიკის ფაკულტეტი; 1973 წელს თბილისის სახელმწიფო სამხატვრო აკადემიის არქიტექტურის ფაკულტეტი.
1970-1976 წლებში მუშაობდა სსრკ პროფკავშირების ცენტრალური საბჭოს საპროექტო ინსტიტუტ „კურორტპროექტის“ საქართველოს ფილიალში; 1976-1985 წლებში საქართველოს ადგილობრივი მნიშვნელობის კურორტების სამმართველოს საპროექტო ორგანიზაციაში; 1985-1991 წლებში საეკლესიო ხუროთმოძღვრების ცენტრში; 1991 წლიდან არის საქართველოს საპატრიარქოს საეკლესიო ხუროთმოძღვრებისა და ხელოვნების საბჭოს წევრი; მისი ავტორობით აშენებული ობიექტებია: 500-ადგილიანი სანატორიუმები წყალტუბოსა (მ. ჩხენკელთან ერთად) და გუდაუთაში „ბომბორი“ (მ. ჩხენკელთან და კ. სარაჯიშვილთან ერთად), მძლეოსნობის სპორტული მანეჟი თბილისში (წერეთლის გამზირზე, მ. ჩხენკელთან და მ. ლიპარტელიანთან ერთად), წმ. აბო თბილელისა და ათთა ბერთა მონასტერი თბილისში, მეტეხის ხიდთან, წმ. ორმოც სებასტიელ მოწამეთა მონასტერი აბანოთუბანში. წმ. გიორგის ეკლესია თბილისის N31 ქარხანასთან, წმ. ცამეტ ასურელ მამათა ეკლესია დიდ დიღომში, წმ. ცხრა ყრმა კოლაელთა ეკლესია ვაზისუბანში, წმ. მეფე ვახტანგ გორგასლის ეკლესია ვარკეთილში, წმ. მეფე დავით აღმაშენებლის ეკლესია სამტრედიაში, წმ. იოანე ნათლისმცემლის საკათედრო ტაძრები ზესტაფონსა და სენაკში, წმ. მეფე დავით აღმაშენებლის საკათედრო ტაძარი ჩხოროწყუში, წმ. ანდრია პირველწოდებულის საკათედრო ტაძარი ხულოში, ღვთისმშობლის მიძინების ტაძრები აბაშაში, საკათედრო ტაძრები ბანძასა და დედოფლისწყაროში, წმ. ნინოს ტაძარი ზესტაფონში, წმ. ქართველ ათონელ მამათა ტაძარი მახათას მთაზე (ო. ნაფეტვარიძესთან ერთად), ღვთისმშობლის მირქმის მონასტერი ხობში, ამაღლების ტაძარი თბილისში, ამაღლების ქუჩაზე; წმ. სპირიდონ ტრიმიფუნტელისა და წმ. ნიკოლოზის ტაძრები კრწანისში, წმ. გიორგის ტაძარი ავჭალის ყოფილ კოლონიაში, ღვთისმშობლის ხარების ტაძარი შატილში; 1991-1998 წლებში მუშაობდა წმ. სამების საკათედრო ტაძრის პროექტზე.
1990 წელი მუსიკაში
ჰიტი სინგლები
კატეგორია:1990 წელი მუსიკაში
Vollenhovia beyrichi
Vollenhovia beyrichi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ალფონსო VI (კასტილია)
thumb|ალფონსო VI [[XII საუკუნე|XII საუკუნის ფრესკა სანტიაგო დე კომპოსტელას საკათედრო ტაძარში]] ალფონსო VI (ესპ. Alfonso VI) (1040 - 1 ივლისი 1109) — კასტილიის მეფე 1072-1109 წლებში. ფერდინანდ I-სა და სტანცია ლეონელის ვაჟი. იქორწინა აგნესა აკვიტანელზე, აკვიტანიის ჰერცოგ ვილჰელმ VI-ის ასულზე, 1081 წელს კონსტანცია ბურგუნდიელზე, ბურგუნდიუს ჰერცოგ რობერ I-ის ასულზე, რომელიც გარდაიცვალა 1092 წელს, და ზაიდაზე, სევილიის ემირის ასულზე.
მამის გარდაცვალების შემდეგ, ალფონსომ მემკვიდრეობით მიიღო ლეონი და ასტურია. 1067 წელს დაიწყო ომი მასსა და მის უფროსი ძმის სანჩო II-ს შორის; ამ უკანასკნელმა იგი ორჯერ დაამარცხა ლიანტანდეს ბრძოლაში და გალპეხარის ბრძოლაში. მეორე ბრძოლის შედეგად ალფონსო ტყვედ ჩავარდა და ძმამ იგი ერთ-ერთ ციხესიმაგრეში ჩაკეტა. ალფონსომ გაქცევა მოახერხა და თავი ტოლედოს ემის შეაფარა. 1072 წელს სანჩოს გარდაცვალების შემდეგ, ალფონსომ ჩუმად დატოვა ტოლედო და გამოცხადდა კასტილიის მეფედ. უმცროსი ძმა, გარსია, რომელიც გალისიის მეფე იყო, მან მოტყუებით შეიპყრო და მის სიკვდილამდე დამწყვრეული ჰყავდა. ამრიგად ალფონსომ ხელში ჩაიგდო მამის მთელი სამეფო: კასტილია, ლეონი და გალისია.
ალფონსომ ისარგებლა იმით, რომ სევილიის ემირი ალ-მუტამიდი გარსიას ეხმარებოდა, და ომი გამოუცხადა მას. ემირმა ქრისტიანთა შემოსევა თავიდან დიდი ხარკის გადახდით აიცილა. 1082 წელს ალფონსომ მუსულმანებს ბრალი დასდო ხარკის დაგვიანებაში და ალყა შემოარტყა სევილიას, რომელიც 3 დღე გაგრძელდა. ცოტა ხნის შემდეგ ტოლედოელებმა ქალაქიდან გააგდეს ემირი ალ-კადირი. 1084 წელს ალფონსომ მას დაუბუნა ტოლედო, რის სანაცვლოდაც გაუზარდა ხარკი და რამდენიმე ციხესიმაგრე მოსთხოვა. შემდეგ წელს ალფონსო დიდძალი ლაშქრით ტოლედოს მიადგა. ხანმოკლე ალყის შემდეგ აკ-კადირი დანებდა. 1085 წლის 25 მარტს ალფონსო საზეიმოდ შევიდა ვესტგუთების ძველ დედაქალაქში.
ალფონსოს წარმატებებით შეშინებულმა ემირებმა დახმარება სთხოვეს აფრიკელი ალმორავიდების მეთაურს იუსუფს. 1086 წლის ოქტომბერში, სილაკასთან ბრძოლაში, მან სასტიკად დაამარცხა ალფონსო. ქრისტიანებს ძალიან დიდი დანაკარგები ჰქონდათ. 1090 წელს ალმორავიდებმა კასტილიელები აიძულეს დაეტოვებინათ ტოლედო. 1108 წელს იუსუფის ვაჟმა ალიმ დაამარცხა კასტილიელები უკლესის ბრძოლაში. ამ ბრძოლაში დაიღუპა სანჩო, ალფონსოს ერთადერთი ვაჟი. ამ დანაკარგმა ისე იმოქმედა მეფეზე, რომ იგი ავად გახდა და მალე გარდაიცვალა.
ლიტერატურა
კატეგორია:ლეონის მეფეები კატეგორია:კასტილიის მეფეები კატეგორია:გალისიის მეფეები კატეგორია:დაბადებული 1040 კატეგორია:გარდაცვლილი 1109
ჰანს-იურგენ ფონ არნიმი
მინი|250პქ|ჰანს-იურგენ ფონ არნიმი ჰანს-იურგენ ფონ არნიმი (Hans-Jürgen von Arnim); დ. 4 აპრილი, 1889, ერნსდორფი, სილეზია — გ. 1 სექტემბერი, 1967, ბად ვილდუნგენი, გერმანია) — გერმანელი სამხედრო მოღვაწე, ვერმახტის გენერალ-პოლკოვნიკი და არმიათა ჯგუფის მთავარსარდალი მეორე მსოფლიო ომის დროს.
რესურსები ინტერნეტში
კატეგორია:გერმანელი სამხედრო მოღვაწეები კატეგორია:დაბადებული 4 აპრილი კატეგორია:დაბადებული 1889 კატეგორია:გარდაცვლილი 1 სექტემბერი კატეგორია:გარდაცვლილი 1967
იმაი-უტაროვო
2002 წლის აღწერის მიხედვით მოსახლეობის უმრავლესობას თათრები (82 %) შეადგენენ.
სქოლიო
კატეგორია:დიურტიულის რაიონის სოფლები
ქოჩარი
ქოჩარი (Քոչարի; Koçari; K'oçarî; Κότσαρι; ლაზ.: Koçari; Köçəri) — ფოლკლორული ცეკვა თურქეთის ყარსისა და ართვინის პროვინციებიდან. თურქეთის ეს კულტურული რეგიონი მრავალი საუკუნის განმავლობაში პონტოს, სომხეთის, იმერეთის სამეფოს და სხვა სახელმწიფოთა ნაწილი იყო.
ქოჩარის ნაწილებად ასევე ითვლება ჰალაი და გოვანდი.
რესურსები ინტერნეტში
კატეგორია:ცეკვები
ბალის სამზარეულო
ბრინჯი, როგორც პირველადი მარცვლეული თითქმის ყოველთვის მოიხმარება, როგორც ძირითადი საკვები, რომელსაც თან ახლავს ბოსტნეული, ხორცი და ზღვის პროდუქტები. ღორის ხორცი, ქათამი, ხილი, ბოსტნეული და ზღვის პროდუქტები ფართოდ გამოიყენება, თუმცა ისევე, როგორც ინდუსების უმეტესობა, ძროხის ხორცი არასდროს ან იშვიათად იხმარება.
ბალი პოპულარული ტურისტული დანიშნულების ადგილია და ამ რეგიონში მრავალი სამზარეულო სკოლაა, რომელთაც ბალის სამზარეულოს ყოველდღიური კურსები აქვთ. ღამის ბაზრები, ვარუნგები (კვების სტენდები) და ხილის მოვაჭრეები ყიდიან ადგილობრივ გემრიელობებს. ფესტივალები მოიცავს სადღესასწაულოდ მომზადებულ საჭმელს. მისი შეძენა პოპულარულ ტურისტულ რაიონებშია შესაძლებელი, სადაც ასევე ხელმისაწვდომია მრავალი დასავლური საკვები.
ინგრედიენტები
მარცხნივ|მინი|ბალის ბაზრობა დაორთქლილ ბრინჯს ჩვეულებრივ ყველა ჭამს. ამავე დროს ღორის, ქათმის, ზღვის პროდუქტებისა და ბოსტნეულის ფართო მოხმარება ხდება. ინდუსების მსგავსად, ბალიელები ძროხის ხორცს არასდროს ან იშვიათად მოიხმარენ. ამ შეზღუდვას განსაკუთრებით იცავენ ისინი, ვინც ბრაჰმინსა და კშატრიას კასტებს მიეკუთვნებიან. ამის მიუხედავად, ნაკლები გუსტი (დიდგვაროვნები) და უბრალო ბალინელი ხალხი შეიძლება ძროხის ხორცს მოიხმარდეს, თუმცა იშვიათად.
სანელებლებში შედის Kaempferia galanga (გალანგა), ხახვი, ნიორი, კურკუმა, ჯანჯაილი და კაფირის ცაცხვი, რომლებიც გამოიყენება ბალის სამზარეულოში. ბალის 8 სანელებლებისგან მზადდება თეთრი წიწაკა, შავი პილპილი, ქინძი, კუმინი, მიხაკი, ჯავზი, სეზამის თესლი და სანთელი. გამოიყენება პალმის შაქარი, თევზის პასტა და ბასას გედი (სანელებლების პასტა).
გვხვდება უამრავი სახეობის ხილი, რომელთ შრისაცაა: rambutan, მანგო, მანგოსტანი, ბანანი, jackfruit, ვნების ხილი, nangka, ანანასი, salak ( გველი ხილი ), დუკუ, kelengkeng, Wani (თეთრი მანგოს ან Mangifera caesia ), პაპაია, longan, ნესვი, ფორთოხალი, custard ვაშლის, ქოქოსი და დურიო.
ბრინჯი
ბალის აქვს ძლიერი ბრინჯის მეურნეობის ტრადიცია ინდონეზიაში, რადგან მტკიცებულებები მიუთითებენ, რომ აქ იყო საუკუნოვანი რთული, დახვეწილი სარწყავი სისტემა სუბაკი. ბალის წყლის ტაძრები არეგულირებს რეგიონში თითოეული სოფლის ბრინჯის ველისთვის წყლის გამოყოფას. ბალის ინდუიზმი პატივს სცემდა დუვი შრის, როგორც მნიშვნელოვან ბრინჯის ქალღმერთს. მისი და სხვა ღვთაებების ფერადი წებოვანი ბრინჯისგან დამზადებული ფერადი გამოსახულებები ხშირად მზადდება რელიგიური ცერემონიების დროს. მინი|ბრემ ბალის ბრინჯის ღვინო
კერძები
ბალის საკვები მოიცავს lawar-ს (დაჭრილ ქოქოსს, ნიორს, ჩილი წიწაკას, არეული ღორის ან ქათმის ხორცთან და სისხლთან ერთად), Bebek betutu ( იხვი სანელებლებით, გახვეული ბანანის ფოთლებში).
ბალიში შერეულ ბრინჯს ნაზი კამპურ ბალი ან უბრალოდ ნასი ბალი ეწოდება. შერეული ბრინჯის ვერსიას შეიძლება ჰქონდეს დანამატის სახით შემწვარი თინუსი, შემწვარი ტოფუ, კიტრი, ისპანახი, ტემპეჰი, ბოსტნეულის კარი, სიმინდი, ჩილის სოუსი. შერეულ ბრინჯს ხშირად ყიდიან ქუჩის მოვაჭრეები, ბანანის ფოთოლში გახვეულს.
Სასმელი
ბალის ყავა, კოპი ბალი და ცხელი ჩაი, წირვის პროცესში ძალიან პოპულარულია. ჩაის ხშირად მიირთმევენ შაქართან (გულა) და შედედებული რძით, სუზუით. ბრემი არის ბალინური ბრინჯის ღვინის ალკოჰოლური სასმელი. იგი მზადდება შავი ან თეთრი წებოვანი ბრინჯის დადუღებული ბადაგისგან (ცნობილი როგორც ქეთანი) მშრალი სტარტერის გამოყენებით, რომელსაც რაგის ფირს უწოდებენ.
სქოლიო
კატეგორია:ინდონეზიური სამზარეულო კატეგორია:ბალის სამზარეულო
ლელბაგი
ლელბაგი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლატალის თემი (სოფლები: იენაში, იფხი, კვანჭიანარი, ლახუშდი, ლაჰილი, ლელბაგი, ლეშუკვი, მაცხვარიში, ნანყვამ-ზაგრალი, სიდიანარი, შყალერი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე ენგურის ხეობაში. ზღვის დონიდან 1400 მ, მესტიიდან 11 კმ.
დემოგრაფია
2014 წლის აღწერის მონაცემებით სოფელში ცხოვრობს 12 ადამიანი.
სქოლიო
კატეგორია:მესტიის მუნიციპალიტეტის სოფლები
იონიელები
იონიელები (ბერძნ.: Ἴωνες, Íōnes, მხოლ. Ἴων, Íōn) — სამ ძირითად ძველბერძნულ ტომთაგან ერთ-ერთი. სახელი მიიღეს ლეგენდარული გმირი იონისგან, რომელიც ამ ტომის წინაპარ-ფუძემდებლად ითვლება. სახლობდნენ ატიკის ტერიტორიაზე, ასევე კუნძულებზე ქიოსი, სამოსი, ნაქსოსი და სხვ. ძვ. წ. XI-XIX საუკუნეებში მათ აითვისეს მცირე აზიის დასავლეთი სანაპირო (იონიის მხარე), შემდეგ კი შავი და მარმარილოს ზღვის ახლომდებარე სანაპიროებიც. იონიურ დიალექტზე, რომელიც შემდეგ ფართოდ გავრცელდა, შემონახულია დიდი რაოდენობით ლიტერატურა (მაგ. ჰომეროსის პოემები, ჰეროდოტეს თხზულებები) და ეპიგრაფიული ძეგლების დიდი ნაწილი.
ლიტერატურა
კატეგორია:ძველი ბერძნები
Vollenhovia brachycera
Vollenhovia brachycera — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
პეითო
კატეგორია:ბერძნული ქალღმერთები
Vollenhovia brachycera
სქოლიო
კატეგორია:ჭიანჭველები
სუბოტიცის თემი
სუბოტიცის თემი (Суботица) — თემი სერბეთში, შედის ჩრდილო-ბაჩის ოლქში.
თემის მოსახლეობა შეადგენს 145 752 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 147 ადამ./კმ². თემის ფართობი — 1007 კმ².
თემის ადმინისტრაციული ცენტრი — ქალაქი სუბოტიცა. სუბოტიცის თემი შედგება 19 დასახლებული პუნქტისგან, მათი საშუალო ფართობია 53.0 კმ².
სქოლიო
კატეგორია:სერბეთის თემები
218
თარიღი უცნობია
*
იოანე (გამრეკელი)
მიტროპოლიტი იოანე (ერისკაცობაში — გურამ ვახტანგის ძე გამრეკელი; დ. 28 ოქტომბერი, 1946, თბილისი) — ქუთაის-გაენათის ეპარქიის მიტროპოლიტი. საქართველოს საპატრიარქოს წმინდა მეფე დავით აღმაშენებლის სახ. განათლების ცენტრის თავმჯდომარე.
ბიოგრაფია
მიტროპოლიტი იოანე დაიბადა 1946 წლის 28 ოქტომბერს ქალაქ თბილისში, ცნობილი მეცნიერ-ისტორიკოსის ოჯახში.
დედა – ეკატერინე ვილჰელმის ასული კერბსი – თბილისის უცხო ენების ინსტიტუტის გერმანული ენის პედაგოგი.
1964 წელს გურამ გამრეკელი აბარებს თბილისის პოლიტექნიკური ინსტიტუტის სამთო გეოლოგიის ფაკულტეტზე, 1966 წლიდან სწავლას განაგრძობს ნოვოჩერკასკის პოლიტექნიკური ინსტიტუტის სამთო გეოლოგიის ფაკულტეტზე, რომელსაც 1970 წელს ასრულებს ძებნა-ძიების სპეციალიზაციით. მუშაობდა თბილისის გეოლოგიურ სამმართველოში უფროსი გეოლოგის თანამდებობაზე.
1983 წლიდან იგი სიონის საპატრიარქო ტაძრის სტიქაროსანია.
1985-1988 წლებში სწავლობდა მცხეთის სასულიერო სემინარიაში.
1987 წელს აკურთხეს დიაკვნად.
1988 წლიდან მსახურობდა ანჩისხატის ეკლესიაში.
1989 წლის იანვრიდან სიონის საპატრიარქო ტაძარში.
= ბიოგრაფია = მიტროპოლიტი იოანე დაიბადა 1946 წლის 28 ოქტომბერს თბილისში.
1989 წლის 8 თებერვალს დაინიშნა სიონის საპატრიარქო ტაძრის პროტოპრესვიტერად და თბილისის სასულიერო აკადემიისა და სემინარიის რექტორად. საქართველოს ისტორიის ერთ-ერთ ურთულეს პერიოდში მოუხდა რექტორობა მამა გიორგის, ეროვნულ განმათავისუფლებელი მოძრაობა, პერმანენტული საპროტესტო აქციები ქმნიდა იმის საშიშროებას, რომ სასულიერო აკადემიასა და სემინარიაში ჩაშლილიყო სასწავლო პროცესი, მაგრამ მამა გიორგიმ სასწავლებლის პროფესორ-მასწავლებლებთან ერთად მოახერხა სასწავლო პროცესის შენარჩუნება. მამა გიორგიმ უწმიდესსა და უნეტარეს სრულიად საქართველოს კათოლიკოს-პატრიარქთან ერთად მთავრობის სასახლესთან გაატარა 1989 წლის 9 აპრილს დილა, როდესაც საბჭოთა არმიის ნაწილებმა მოაწყვეს მშვიდობიანი მანიფესტაციის მონაწილეთა რბევა და ხოცვა-ჟლეტა.
1993 წლის 19 ივლისიდან პროტოპრესვიტერი გიორგი უწმიდესისა და უნეტარესის სრულიად საქართველოს კათოლიკოს-პატრიარქის ილია II-ის ლოცვა-კურთხევით განთავისუფლდა აკადემიის რექტორობიდან და დაინიშნა საქართველოს საპატრიარქოს სასწავლო კომიტეტის თავმჯდომარედ. XX საუკუნის 90-იანი წლებიდან საქართველოში დაფუძნდა არაერთი მართლმადიდებელი სასწავლებელი, გიმნაზია, სასულიერო სკოლა, გარდა ამისა, საერო უმაღლეს სასწავლებლებში შეიქმნა რელიგიათმცოდნეობის კათედრები, რელიგიათმცოდნეობის ფაკულტეტები. ასეთ დიდ საქმეს თან სდევდა ამ სფეროში გაუცნობიერებელ ადამიანთა მიერ ახალი სახელმძღვანელოებისა და პროგრამების შედგენა, რომელთა უმრავლესობა შორს იყო მართლმადიდებელი სარწმუნოებისაგან. საპატრიარქოს სასწავლო კომიტეტმა მამა გიორგის ხელმძღვანელობით უდიდესი სამუშაო შეასრულა, რათა სასულიერო პროფილის სასწავლებლებში ქრისტიანული სწავლება ჭეშმარიტ მართლმადიდებელ დოგმებზე ყოფილიყო დაფუძნებული. პროტოპრესვიტერი გიორგი პრინციპული, პატრიოტი და მიუკერძოებელი პიროვნებაა. მან სავსებით სამართლიანად, არ გაიზიარა განათლების სფეროში მიმდინარე ის რეფორმები, რომელიც 2004 წლიდან ტარდება საქართველოში და რომელმაც საქართველოს განათლება დაიყვანა ინფორმაციული მომსახურე პერსონალის მომზადების დონემდე, გამოაცალა მას ეროვნული და კლასიკური საფუძვლები.
1995 წელს პროტოპრესვიტერი გიორგი არჩეულ იქნა გელათის მეცნიერებათა აკადემიის აკადემიკოსად. მამა გიორგი ხელმძღვანელობს წმიდა წერილის ქართულ ენაზე მთარგმნელთა ჯგუფს. ჟურნალ „რწმენა და ცოდნას.” კითხულობს ლექციებს სასულიერო აკადემიასა და სემინარიაში, თბილისის სახელმწიფო უნივერსიტეტში.
2005 წლიდან უწმიდესისა და უნეტარესის, სრულიად საქართველოს კათოლიკოს-პატრიარქის ილია II-ის ლოცვა-კურთხევით დაინიშნა სასულიერო აკადემიისა და სემინარიის პრორექტორად.
2007 წლის 21 დეკემბერს უწმიდესისა და უნეტარესის, სრულიად საქართველოს კათოლიკოს-პატრიარქის ილია II-ის ბრძანებით საქართველოს მართლმადიდებელი სამოციქულო ეკლესიის წინაშე გაწეული ღვაწლისათვის დაჯილდოვდა წმიდა გიორგის პირველი ხარისხის ორდენით.
2008 წლის 27 ივნისს საქართველოს მართლმადიდებელი ეკლესიის წმიდა სინოდის განჩინებით გამორჩეულ იქნა ცურტავის ეპისკოპოსად.
2008 წლის 11 სექტემბერს სამების საკათედრო ტაძარში არქიმანდრიტმა ილიამ (ნასიძე) აღკვეცა ბერად და უწოდა სახელი იოანე. 14 სექტემბერს სვეტიცხოვლის საპატრიარქო ტაძარში საზეიმოდ შესრულდა მისი ეპისკოპოსად ხელდასხმა.
2010 წლის 20 ივლისს სრულიად საქართველოს კათოლიკოს-პატრიარქმა ილია II-მ რუსთავის წმინდა ვახტანგ გორგასლის სახელობის საკათედრო ტაძარში ეპისკოპოსი იოანე მთავარეპისკოპოსის წოდებით დააჯილდოვა და დანიშნა იგი რუსთავისა და მარნეულის მმართველ მღვდელმთავრად.
2011 წლის 28 აგვისტოს, მარიამობის დღესასწაულზე, სრულიად საქართველოს კათოლიკოს-პატრიარქმა, უწმინდესმა და უნეტარესმა ილია II-მ რუსთავის სიონის ტაძარში რუსთავისა და მარნეულის მთავარეპისკოპოსი იოანე მიტროპოლიტის წოდებით დააჯილდოვა.
2013 წლიდან რუსთველი მიტროპოლიტი.
ქუთაისისა და გაენათის ეპარქიის მეთაურის, მიტროპოლიტ კალისტრატეს გარდაცვალების შემდეგ, მიტროპოლიტი იოანე (გამრეკელი), 2019 წლის 22 ივნისიდან დაინიშნა ქუთაის-გაენათის ეპარქიის დროებით მმართველად, ხოლო წმინდა სინოდის 2019 წლის 31 ოქტომბრის გადაწყვეტილებით - ამავე ეპარქიის მმართველად.
სქოლიო
კატეგორია:ქართველი საეკლესიო მოღვაწეები კატეგორია:დაბადებული 1946 კატეგორია:ქართველი ეპისკოპოსები კატეგორია:დაბადებული 28 ოქტომბერი
ჯორჯ მეისონის უნივერსიტეტი
ჯორჯ მეისონის უნივერსიტეტი (George Mason University) ― საჯარო კვლევითი უნივერსიტეტი ფერფაქსის ოლქში, ვირჯინიაში. თავდაპირველად უნივერსიტეტი 1949 წელს დაარსდა, როგორც ვირჯინიის უნივერსიტეტის ჩრდილოეთ ვირჯინიის რეგიონული ფილიალი. 1959 წელს სახელი ეწოდა აშშ-ის ერთ-ერთი დამფუძნებელი მამის, ჯორჯ მეისონის საპატივცემულოდ. 1972 წელს დამოუკიდებელი უნივერსიტეტის სტატუსი მიიღო. იგი ვირჯინიის თანამეგობრობის უდიდესი საჯარო უნივერსიტეტია. მეისონის უნივერსიტეტს 4 კამპუსი აქვს ვირჯინიაში და 1 კამპუსი - ინჩხონში, სამხრეთ კორეაში. მთავარი კამპუსი ფერფაქსში მდებარეობს.
სქოლიო
კატეგორია:ჯორჯ მეისონის უნივერსიტეტი
დრამა ნადირობისას
დრამა ნადირობისას (Драма на охоте) — ანტონ ჩეხოვის მოთხრობა, რომელიც 1884 წელს დაიწერა. პირველად 1884-1885 წლებში გამოქვეყნდა.
სქოლიო
კატეგორია:ანტონ ჩეხოვის მოთხრობები
Vollenhovia brevicornis
სქოლიო
კატეგორია:ჭიანჭველები
შვედეთის ფრინველების სია
შვედეთის ფრინველების სია ითვლის დაახლოებით 480 ფრინველთა კლასის სახეობას, რომელთაგან  9 იმყოფება გაქრობის საფრთხის წინაშე, ხოლო ერთი კოლხური ხოხობი წარმოადგენს ინტროდუქცირებულს.
რესურსები ინტერნეტში
* კატეგორია:შვედეთის ბუნება შვედეთი
პუშკინო (ბლაგოვეშჩენსკის რაიონი)
პუშკინო (Пушкин; Пушкино) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 83 ადამიანი. რაიონულ ცენტრ ბლაგოვეშჩენსკიდან დაშორებულია 47 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 65 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (83%).
სქოლიო
კატეგორია:ბლაგოვეშჩენსკის რაიონის სოფლები
ნაკურალეშის წმინდა გიორგის ეკლესია
ნაკურალეშის ეკლესია — ეკლესია ლეჩხუმში,  რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში სოფ. ნაკურალეშის სასაფლაოს ტერიტორიაზე. ეკლესია დარბაზულ ნაგებობას წარმოადგენს. აშენებულია ყორე ქვით. შიგნიდან და გარედან ეკლესია შელესილია. ფასადები სრულიად მოკლებულია მორთულობას. ეკლესიის შიდა, მაღალი და ხალვათი სივრცე კამარით არის დასრულებული. საკურთხეველი განათებულია სამი სარკმლით. იგი ღრმაა და უსწორო მოხაზულობის.
ეკლესიის კედლები შიგნით მთლიანად დაფარულია მხატვრობით, რომელმაც დღემდე მცირე დაზიანებებით მოაღწია. მხატვრობა XVII საუკუნის ქართული მონუმენტური ფერწერის საინტერესო ნიმუშს წარმოადგენს. რელიგიური სიუჟეტების ამსახველი სცენები ტრადიციული სქემის მიხედვით არის განლაგებული. საკურთხევლის კონქში წარმოდგენილია ღვთისმშობელი ყრმით, დაბლა ზიარების სცენაა, ქვედა რიგში ჩვეულებისამებრ ეკლესიის მამათა ფიგურებია. დანარჩენი კედლების ზედა რეგისტრები საუფლო სცენებს აქვს დათმობილი. ისინი სამხრეთიდან დასავლეთისაკენ ასეთი თანმიმდევრობით იკითხება: „ხარება“, „შობა“, „ნათლისღება“, „მირქმა“,„ფერისცვალება“, „იერუსალიმში შესვლა“, „ჯვარცმა“, „ჯოჯოხეთის წარმოტყვევნა“ და „ამაღლება“. დასავლეთ კედლის ქვედა ნაწილში წმინდა გიორგის შეპყრობაა გამოსახული, ხოლო მარცხნივ წმინდა გიორგის მიერ გველეშაპის განგმირვა.
განსაკუთრებით შთამბეჭდავია ჩრდილოეთ და სამხრეთ კედლის ქვედა რიგში, მთელი ტანით წარმოდგენილი დიდი ფიგურების მწკრივი: "მთელი სახლობა ჩიქვანთა გვარისა,რომლიდგანაც მომდინარეობენ უკანასკნელნი სამეგრელოს დადიანები რომლებსაც მათი ვინაობის აღმნიშვნელი მხედრული წარწერები ახლავს. ჩრდილოეთ კედელზე მღვდელმთავარი „საყდრის ამის აღმაშენებელი ჭყონდიდელი ჩიქოვანი გაბრიელ“ არის გამოხატული ეკლესიის მოდელით ხელში. მის მარცხნივ — ახალგაზრდა მღვდელმთავარი „ცაგერელი ჩიქუანი სვიმონ“ და ცოლ–ქმარნი: „ჩიქუანი ბაკა და ჩარკვიანის ქალი ხვარამზე“. „ლეჩხუმისა და სალიპარტიანოს პატრონი, ოდიშის თავადი... ჩიქუანი ბატონი კაცია“ გამოსახულია სამხრეთის კედელზე. აქვეა მისი მეუღლე,„ქართლისა ერისთავთ–ერისთავის ასული ბატონი თამარ“. გვერდით კი ქაიხოსრო ჩიქვანისა და ლაშხიშვილის ქალის, ქეთევანის პორტრეტებია. ფრონტალურად მდგომი ფიგურები ვედრების პოზაში არიან გამოსახული.
ეკლესია მოხატული ყოფილა არა მხოლოდ შიგნით, არამედ გარედანაც. ფასადის ამგვარი გაფორმების ერთეული ნიმუშებია მოღწეული. დასავლეთი კედლის ზედა ნაწილში მოთავსებული სცენა თითქმის წაშლილია. იგი საიდუმლო სერობას უნდა გამოსახავდეს.
ცაგერის მხარეთმცოდნეობის მუზეუმში ინახება ხის, ორფრთიანი, ლამაზად მოჩუქურთმებული კარი, რომელიც ნაკურალეშის ეკლესიიდან არის გადმოტანილი.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ვინტონ სერფი
ვინტონ გრეი სერფი (Vinton Gray "Vint" Cerf, დ.  23 ივნისი, 1943, ნიუ-ჰეინვენი, აშშ) — ამერიკელი მეცნიერი გამომთვლელ სისტემათა სფეროში, პროტოკოლ TCP/IP-ის ერთ-ერთი შემქმნელი. 2004 წელს დაჯილდოებულია ტიურინგის პრემიით. ხშირად მოიხსენიებენ როგორც ინტერნეტის მამას.
სქოლიო
კატეგორია:ამერიკელი ინჟინრები
ებრაელთა 2:9
ებრაელთა მიმართ წერილის II თავის მე-9 მუხლი ასე გამოიყურება:
"არამედ ვხედავთ, რომ იესო, რომელიც ოდნავ თუ დამცირდა ანგელოზთა წინაშე, დიდებითა და პატივით გვირგვინოსან იქმნა სიკვდილის გამო, რაც დაითმინა, რათა, ღვთის მადლით (χάριτι θεοῦ), ყველას გულისთვის ეხილა სიკვდილის გემო."
ზოგიერთი ხელნაწერი და ეკლესიის მამა მას სხვანაირად წარმოადგენს, როგორც - ღვთის გარეშე (χωρις θεου).
ეკლესიის მამები
თეოდორე მოფსუესტელი ამბობდა: "ზოგიერთებმა ამოშალეს 'ღვთის გარეშე' და მის მაგივრად ჩაწერეს 'ღვთის მადლით'". მისი აზრით ეს იმიტომ გაკეთდა, რომ იესოს ადამიანური ბუნება გაებათილებინათ როცა ტექსტი აჩვენებდა, რომ ადამიანურმა ბუნებამ იგემა სიკვდილი და არა ღვთაებრივმა.
ასევე ორიგენეც, რომელმაც ნახა რომ მის ხელთ არსებულ ხელნაწერებში ეს ორი განსხვავებული ტიპის ვერსია იყო, უპირატესობა მან "ღვთის გარეშე"-ს მიანიჭა.
უმეტესობა ეკლესიის მამებისა აღიარებდა ფრაზას - "ღვთის მადლით", თუმცა ორიგენეს და თეოდორეს გარდა კიდევ რამდენიმეს მოყვანა შეიძლება მაგალითად, თუნდაც იერონიმეს, ამბროსისისა და ფულგენტიუსისა, რომელნიც აღიარებდნენ ამ ფრაზის არსებობას ან უფრო მეტიც - მის ჭეშმარიტებას.
ხელნაწერები
რაც შეეხება ხელნაწერებს, აბსოლუტურად ყველა ხელნაწერი (რომელიც შეიცავს ებრაელთა მიმართ წერილს) წარმოგვიდგენს ამ მუხლს ფრაზით "ღვთის მადლით", გარდა რამდენიმესი - 0121b, 424c, 1739. ამასთან ერთად აღსანიშნავია არამეული ფეშიტაც. ფეშიტა რომელიც დასავლეთის სირიულმა, ანუ მონოფიზიტურმა ეკლესიამ შემოინახა, შეიცავს ორნაირ ფრაზას "ღვთის მადლით" და "ღმერთმა, საკუთარი მადლით" (რაც ხაზს უსვამს პირადად ღვთის ვნებას), ხოლო აღმოსავლეთის სირიულმა, ანუ ნესტორიანულმა ეკლესიამ შემოინახა იგი როგორც "ღვთის გარეშე".
სქოლიო
კატეგორია:სახარების ეპიზოდები
შვაბიური სამზარეულო
მინი|247x247პქ|შვაბიური მაულტაშენი შვაბიური სამზარეულო (Schwäbische Küche) — ტრადიციული შვაბიური კერძების ერთობლიობა, რომელიც აერთიანებს შვაბიურ, ვიურტემბურგულ, ალგოვიურ და ბავარიაში მოქცეული ვიურტემბერგის გასტრონომიებს. მეზობელი ბადენისაგან განსხვავებით, მასზე ფრანგული სამზარეულოს გავლენა არ ვრცელდება. იგი მდიდარია ატრიებითა და სხვა ცომეულის კერძებით. განსაკუთრებით ცნობილი შვაბიური საჭმელებია: მაულტაშენი და შპაცლი.
ისტორია
მარცხნივ|მინი|267x267პქ|შემწვარი ხორცი და ხახვი შპაცლით იმის გამო, რომ შვაბია ძირითადად ქვიანი ნიადაგებისაგან შედგება და საძოვრები თითქმის არაა, ძველად შვაბიელები ნაკლებად მისდევდნენ მეცხოველეობას, შესაბამისად, ამ რეგიონში ნებისმიერი ხორცი ძალიან ძვირად ფასობდა. შეიძლება ითქვას, რომ ხორცს მხოლოდ არისტოკრატები და გამდიდრებული ადამიანები მიირთმევდნენ, დაბალი ფენებისათვის კი იგი მიუწვდომელი იყო. ამის გამო, უბრალო ხალხმა ცომისა და მცენარეებისაგან მრავალი კერძი შექმნა. სწორედ ამის გამოა, რომ შვაბიური სამზარეულო ერთობ მდიდარია ცომეულით. ბუნებრივი პირობებიდან გამომდინარე, შვაბიის სხვადასხვა მხარეში გასტრონომია განსხვავებულია, მაგალითად: ობერშვაბენში, სადაც შედარებით ნაყოფიერი ნიადაგებია, უფრო აქტიურად მისდევენ მეცხოველეობას და შესაბამისად აქაური კერძების რეცეპტებში უფრო ხშირად შეხვდებით რძეს, ნაღებსა და ყველს.
შვაბიის კათოლიკურ ნაწილებში, ავსტრიის გავლენით სამზარეულო უფრო ეპიკურია და მდიდარია ცომეულით. ჰოენლოეს მხარის მდინარეებიდან შვაბიელები აქტიურად იჭერენ თევზს, განსაკუთრებით კი კობრს, რომელიც რეგიონის ფავორიტია და ისეთ ქალაქებში, როგორებიცაა ულმი, აუგსბურგი, რავენსბურგი და ბიბერახი, მისგან არაერთ კერძს ამზადებენ. გეოგრაფიული მდებარეობის გამო, ასე თუ ისე შვაბიურ გასტრონომიაზე მაინც მოახდინეს გავლენა ფრანგულმა და იტალიურმა სამზარეულოებმა.
XVII საუკუნის შუა ხანებში შვაბიაში პირველად შეიტანეს კარტოფილი, რომელმაც მალევე მოიპოვა დიდი პოპულარობა და ინტეგრირდა ადგილობრივ სამზარეულოში. ცხადია, ამას მრავალი ახალი რეცეპტის შექმნა მოჰყვა. სწორედ ამ დროს გამოიგონეს კარტოფილის სალათი და შუფნულდენი.
ის, რაც დღეისათვის ტრადიციულ შვაბიურ სამზარეულოდაა მიჩნეული, მრავალი საუკუნის განმავლობაში სწორედ დაბალი ფენების, ე.წ. გლეხების მიერაა შექმნილი, რასაც ძველად თავად შვაბიელი არისტოკრატები „ღარიბი ხალხის კერძებს“ უწოდებდნენ და ამჯობინებდნენ, რომ უცხოური კერძები ეჭამათ.
ტკბილეული
მინი|252x252პქ|შაქრისფხვნილიანი Nonnenfürzle-ები ოფენშლაპერი პურის პუდინგის ერთ-ერთი სახეობაა, რომელიც მზადდება ძველი პურის, სანელებლების, ვანილისა და დარიჩინისაგან, რომლის ორ ფენას შორისაც იდება ვაშლის, ქიშმიშისა და ნუშის ნაზავი და ბისკვიტი იჟღინთება ნაღებისა და კვერცხის მიქსტურათი, რის შემდეგაც იგი სპეციალური ფორმით იდგმება ღუმელში და ცხვება.
კირშენპლოცერი ძალიან ჰგავს თეთრ ფუნთუშებს, რომლის ცომიც კარაქის, კვერცხის, რძისა და შაქრით მზადდება, შემდეგ, გადახვევამდე ემატება ალუბლები და იდგმება ღუმელში. შვაბიელები მას ცხლადვე მიირთმევენ.
პფიცაუფი არის ასევე ღუმელში მოსამზადებელი დესერტი. იგი ერთგვარი სუფლეა, რომელსაც ვაშლის, ან ვანილის სოუსთან ერთად მიირთმევენ. აღსანიშნავია, რომ არსებობს მისი მარილიანი ვარიაციის რეცეპტიც, რომელსაც შემწვარ ბეკონთან და ყველთან ერთად ჭამენ.
ბაინეტი არის ვაშლით მომზადებული სადა დესერტი, რომელსაც ასევე ტრადიციული ვანილის სოუსით მიირთმევენ.
ლიტერატურა
კატეგორია:შვაბიური სამზარეულო კატეგორია:გერმანული სამზარეულო
ფერეკიდე
ფერეკიდე (ბერძნ.: Φερεχύδης) ერქვა რამდენიმე პიროვნებას:
სიუზენ ენტონი
250px|მინიატიურა|სიუზენ ენტონი სიუზენ ენტონი (Susan Brownell Anthony; დ. 15 თებერვალი, 1820, ადამსი, მასაჩუსეტსი — გ. 13 მარტი, 1906, როჩესტერი) — ამერიკელი ფემინისტი და ქალთა უფლებებისათვის მებრძოლი აქტივისტი.
ბიოგრაფია
დაიბადა მასაჩუსეტსის შტატის ქალაქ ადამსში, კვაკერის ოჯახში. განათლება კერძო სკოლაში მიიღო და დაეუფლა პედაგოგის პროფესიას. 1851 წელს სიუზენ ენტონიმ დაიწყო თანამშრომლობა ელისაბედ კედი სტენტონთან და 1852 წელს ერთობლივი ინიციატივით ჩამოაყალიბეს ქალთა საზოგადოება. ორივე ქალბატონი ერთად აწარმოებდა ბრძოლას ქალთა და მამაკაცთა უფლებების თანასწორობისათვის. მას შემდეგ, რაც ამერიკის პრეზიდენტმა აბრაამ ლინკოლმა გამოსცა ემანსიპაციის დეკლარაცია ენტონიმ და სტენტონმა ჩამოაყალიბეს „ქალთა ლიგა“ და თავის გარშემო შემოიკრიბეს ცნობილი ფემინისტები (ერნესტინ როუზი, მატილდა გეიჯი და სხვ.). ლიგა გაუქმდა 1865 წელს, ხოლო ლინკოლნის მიერ აშშ-ში მონობის გაუქმების შემდეგ 1869 წელს ერთობლივად დააარსეს „ქალთა თანასწორუფლებიანობის ეროვნული ასოციაცია“ (“NWSA”), რომელიც კონკურენციას უწევდა კიდევ ერთი ამერიკელი ფემინისტის, ლუსი სტოუნის მიერ დაარსებულ „ამერიკის ქალთა თანასწორუფლებიანობის ასოციაციას“ (“AWSA”), რომელიც იმავე მიზანს ემსახურებოდა, რასაც სტენტონ-ენტონის ასოციაცია. 1892 წელს ორივე ასოციაცია გაერთიანდა და მისი ხელმძღვანელობა დაევალა ელისაბედ კედი სტენტონს, რომელიც ამ ორგანიზაციას 1900 წლამდე ედგა სათავეში.
ნაშრომები
1868-1870 წლებში სიუზენი და ელისაბედი გამოსცემდნენ ყოველკვირეულ გაზეთს „რევოლუცია“, ხოლო მატილდა გეიჯთან ერთად გამოსცეს ექვსტომეული „ქალთა უფლებების ისტორია“ და ორტომეული „ქალთა ბიბლია“ (1895 და 1898 წლებში). 1898 წელს კი გამოვიდა ელისაბედ კედი სტენტონის ავტობიოგრაფიული წიგნი „80 წელი და ზემოთ: აღორძინება, 1815-1897“, რომელიც უდიდეს მასალას გვაწვდის მისი და არა მარტო მისი მოღვაწეობის შესახებ.
Vollenhovia brunnea
Vollenhovia brunnea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ადრიანე I
მინი|მარჯვნივ|300px|ადრიანე I ადრიანე I (Hadrianus PP. I; დ. 700 — გ. 25 დეკემბერი, 795) —  რომის პაპი 772–795  წლებში.
წარმოშობით დიდგვარიანი რომაელი. მიიღო კარგი განათლება. პაპ სტეფანე II-ის დროს გახდა დიაკონი. პაპის ტახტის განსამტკიცებლად მარჯვედ გამოიყენა ფრანკებისა და ლანგობარდების შუღლი. მისი პონტიფიკატობის დასაწყისიდან ატარებდა საფრანგეთის სამეფოსთან კავშირის პოლიტიკას. მან მოახერხა დანაშაულებში მრავალგზის მონაწილე პროლანგობარდული პარტიის ლიდერის, პავლე აფიარტის სასამართლოსათვის გადაცემა. ამით შეასუსტა ლანგობარდების ზეგავლენა რომის იმპერიაზე. ლანგობართა მეფის დეზიდერიუსის მიერ შევიწროებულმა ადრიანემ მიმართა ფრანკთა მეფეს კარლოს დიდს. გამარჯვების მომტანი ლაშქრობის შემდეგ, 774 წელს იტალიაში ლანგობარდთა უკანასკნელმა სამეფომ არსებობა შეწყვიტა. ადრიანემ კარლოს დიდისაგან მიიღო პიპინ მოკლეს სიგელის მტკიცებულება, რომელმაც დასაბამი მისცა საეკლესიო სახელმწიფოს წარმოქმნას და რომელსაც კარლოს დიდი უერთებდა იმოლს, ბოლონიასა და ფერარს. კარლოსმა ხელახლა დაუმტკიცა პაპს პიპინ მოკლის მიერ სტეფანე II-სთვის 754 წელს ნაბოძები სამფლობელო („წმინდა პეტრეს მამული“), რითაც განამტკიცა პაპების საერო ხელისუფლება. ადრიანემ აკურთხა კარლოსის ძენი პიპინი - იტალიის, ხოლო ლუდოვიკუსი - აკვიტანიის მეფედ. ნიკეის საეკლესიო კრებაზე (787) ადრიანემ დაგმო ხატმებრძოლეობა.
ადრიანემ შეავსო დიონისე უმცროსის კანონთა კრებული და საზეიმოდ აჩუქა იგი კარლოს დიდს, ეს კრებული (Codex Hadrianeus) იქცა ფრანკთა სამეფოს საეკლესიო სამართლის ოფიციალურ კოდექსად. ადრიანეს მეორე კრებულს — საკრამენტარიებს — „Hadrianum”-ს - ძალზე დიდი მნიშვნელობა ჰქონდა რომაული ლიტურგიის გავრცელების საქმეში. იმის გამო, რომ ფრანკთა სამეფოში ნეგატიურად ეკიდებოდნენ ნიკის მეორე საეკლესიო კრებას, ადრიანემ ახსნა-განმარტებანი გაუკეთა საეკლესიო კრების დადგენილებათა ლათინური თარგმანის გაურკვეველ ადგილებს, ასევე მიუთითა განსხვავებულობა ღმერთის თაყვანისცემასა და ხატთაყვანისცემას შორის.
ადრიანეს და კარლოს დიდი ნაყოფიერი თანამშრომლობა და გულითადი მეგობრობა აკავშირებდათ ერთმანეთთან. ადრიანეს სიკვდილის შემდეგ კარლოსმა რომში სამაროვნის ლორფინო გააგზავნა შემდეგი ეპიტაფიით: „ჩვენი სახელები შეერთდებიან ამ წარწერაში: ადრიანე და კარლოსი — მე მეფე, შენ — მამა.“
219
თარიღი უცნობია
*
Warner Music Group
Warner Music Group (WMG) — მესამე უდიდესი ბიზნეს ჯგუფი, რომელიც ხმის ჩამწერ ლეიბლთა ჯგუფს ეკუთვნის, რაც განაპირობებს მის შეყვანას მუსიკალური ინდუსტრიის ხმის ჩამწერი კომპანიების დიდ ოთხეულში. კომპანიის მიმდინარე ვარიანტის ფორმირება მოხდა 2004 წელს, როდესაც გამოეყო Time Warner-ს და შედეგად Time Warner აღარ ფლობს ქონებას. Warner Music Group-ს ჰყავს ასევე მუსიკის გამომცემელი არმია სახელად Warner/Chappell Music, რომელიც ამჟამად ერთ-ერთი უდიდესი მუსიკის გამომცემელი კომპანიაა.
რესურსები ინტერნეტში
კატეგორია:Warner Music Group კატეგორია:მუსიკალური ლეიბლები
აპატინის თემი
აპატინის თემი (Апатин) — თემი სერბეთში, შედის დასავლეთ-ბაჩის ოლქში.
თემის მოსახლეობა შეადგენს 30 870 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 88 ადამ./კმ². თემის ფართობი — 350 კმ².
თემის ადმინისტრაციული ცენტრი — ქალაქი აპატინი. აპატინის თემი შედგება 5 დასახლებული პუნქტისგან, მათი საშუალო ფართობია 70.0 კმ².
სქოლიო
კატეგორია:სერბეთის თემები
ისკუში
ისკუში (Исҡуш; Искуш) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 8 ადამიანი. რაიონულ ცენტრ დიურტიულიდან დაშორებულია 19 კილომეტრით.
2002 წლის აღწერის მიხედვით მოსახლეობის უმრავლესობას მარიციელები (94 %) შეადგენენ.
სქოლიო
კატეგორია:დიურტიულის რაიონის სოფლები
ლადრილიარი
ლადრილიარი (Ladrillar) — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლას-ურდესის კომარკის შემადგენლობაში. ფართობი — 53 კმ². მოსახლეობა — 192 კაცი (2020 წ.).
სქოლიო
კატეგორია:კასერესის მუნიციპალიტეტები
ლემსია
ლემსია — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ლენჯერის თემის ცენტრი (სოფლები: ლემსია, კაერი, ლაშთხვერი, ნესგუნი, სოლი, ქაშვეთი, ჰეშკილი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე, მდინარე მულხრის (ენგურის მარჯვენა შენაკადი) მარჯვენა მხარეს. ზღვის დონიდან 1400 მ, მესტიიდან 3 კმ.
დემოგრაფია
2014 წლის აღწერის მონაცემებით სოფელში ცხოვრობს 139 ადამიანი.
სქოლიო
კატეგორია:მესტიის მუნიციპალიტეტის სოფლები
ვილჰელმ მარქსი
ვილჰელმ მარქსი (Wilhelm Marx; დ. 15 იანვარი, 1863 — გ. 5 აგვისტო, 1946) — გერმანელი იურისტი და პოლიტიკოსი. გერმანიის რაიხსკანცლერი 1923–1925 და 1926–1928 წლებში ვაიმარის რესპუბლიკის დროს.
ლე-ლინლე
ლე-ლინლე (Le Linleu) — მთა შაბლეს ალპებში, შვეიცარია–საფრანგეთის საზღვარზე. შვეიცარიის მხარეს, იგი წარმოადგენს რამდენიმე ასეული მეტრის სიმაღლის კედელს, მაგრამ ადვილად დასალაშქრია საფრანგეთის მხრიდან. მაღლიდან იშლება თვალწარმტაცი ხედები.
ვილჰელმ მარქსი
რესურსები ინტერნეტში
კატეგორია:ვაიმარის რესპუბლიკა კატეგორია:გერმანიის კანცლერები კატეგორია:გერმანიის რაიხსკანცლერები კატეგორია:დაბადებული 15 იანვარი კატეგორია:დაბადებული 1863 კატეგორია:გარდაცვლილი 5 აგვისტო კატეგორია:გარდაცვლილი 1946
ლე-ლინლე
რესურსები ინტერნეტში
კატეგორია:ალპები კატეგორია:შვეიცარიის მთები კატეგორია:საფრანგეთის მთები
ბაკეტჰედის დისკოგრაფია
აქ წარმოდგენილია ბაკეტჰედის დისკოგრაფია.
სხვა ალბომები
აღნიშნული ალბომები არ გამოცემულა:
Zillatron
კატეგორია:ბაკეტჰედი
Julia Dream
„Julia Dream“ — როჯერ უოტერსის მიერ დაწერილი ჯგუფ პინკ ფლოიდის სიმღერა იგი გამოვიდა ჯგუფის მეოთხე სინგლზე „It Would Be So Nice“ (1968). აგრეთვე მოხვდა ჯგუფის კომპილაციურ ალბომებში The Best of Pink Floyd, Relics და The Early Singles (ბოქს-სეტიდანShine On).
არსებობდა ჯგუფის მოყვარულების თეორია, თითქოს სიმღერის ბოლოს როჯერ უოტერსი ჩურჩულებს - „სიდ...“.
სიმღერა ცალკე შესრულდა მხოლოდ BBC-ისთვის. საარქივო ჩანაწერი ბოქს-სეტის The Early Years 1965–1972 შემადგენლობაში შევიდა.
სხვა ვერსიები
Acid Mothers Temple-ის ვერსია შეტანილია 2011 წლის საკონცერტო აკუსტიკურ ალბომში Live as a Troubadour.
Mostly Autumn-ის ვერსია შეტანილია 2005 წლის DVD-ში Pink Floyd Revisited.
Shadow Gallery-ის ვერსია შეტანილია „Floydian Memories“-ში, რომელიც, თავის მხრივ, შეტანილია 2005 წლის ალბომში Room V.
სქოლიო
კატეგორია:პინკ ფლოიდის სიმღერები კატეგორია:1968 წლის სიმღერები კატეგორია:სიმღერები როჯერ უოტერსის ავტორობით
Vollenhovia butteli
Vollenhovia butteli — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
სტაროურტაევო
სტაროურტაევო (Иҫке Уртай; Староуртаево) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 396 ადამიანი. რაიონულ ცენტრ დიურტიულიდან დაშორებულია 20 კილომეტრით. უახლოესი რკინიგზის სადგურია უფა, რომელიც დაშორებულია 144 კმ-ით.
2002 წლის აღწერის მიხედვით მოსახლეობის უმრავლესობას ბაშკირები (87 %) შეადგენენ.
სქოლიო
კატეგორია:დიურტიულის რაიონის სოფლები
ფილოქოროსი
ფილოქოროსი (ლათ. Philochorus; გ. ძვ. წ. 261) — ძვ. წ. III საუკუნის ბერძენი ისტორიკოსი, ქურუმთა ოჯახიდან. პოლიტიკაში ძლიერი ანტიმაკედონიურობით გამოირჩეოდა და დემეტრიუს პოლიოკრეტეს მწვავე ოპონენტი იყო. ამ უკანასკნელის შვილის ნატიგონუს გონატასის მიერ ათენის აღების (261) შემდეგ, ფილოქოროსი სიკვდილით დასაჯეს პტოლემეოს ფილადელფოსის მხარდაჭერისთვის, რომელიც ათენელებს მაკედონელთათვის წინააღმდეგობის გაწევას უქადაგებდა.
მისეული ათენის ისტორიის აღწერა ადრეული ხანიდან ძვ. წ. 262 წლამდე 17 წიგნს მოიცავდა. მნიშვნელოვანი ფრაგმენტები დღემდე შემორჩენილია. ფილოქოროსს ასევე დაწერილი აქვს ორაკულზე, ღვთაებად შერაცხვისა და მსხვერპლთშეწირვის რიტუალებზე; ატიკის ტეტრაპოლისის მითოლოგიებსა და რელიგიურ ტრადიციებზე; სოფოკლეს მითებზე; ევრიპიდესა და პითაგორას ცხოვრებაზე; სალამისის, კვიპროსი, დაარსებაზე.
კატეგორია:ძველი ბერძენი ისტორიკოსები კატეგორია:გარდაცვლილი ძვ. წ. 261 კატეგორია:ძვ. წ. III საუკუნის ათენელები
ქუჩულა
ქუჩულა (Strychnos nux-vomica) — ტანდაბალი, 15 მეტრამდე სიმაღლის ხე ლოგანიასებრთა ოჯახისა. მთავარი ღერო ძლიერაა გამრუდებული. ტოტები არასწორადაა განვითარებული. ქერქი გლუვია, მონაცისფრო-მოყვითალო ფერისა. იზრდება სამხრეთ აზიის ტროპიკულ ტყეებსა (ლაოსი, კამბოჯა, ტაილანდი, მალაიზია, ვიეტნამი, ინდოეთი, შრი-ლანკა) და ავსტრალიის ჩრდილოეთ რეგიონებში. ქუჩულა მსოფლიოს ერთ-ერთი ყველაზე შხამიანი მცენარეა. თესლი (ძირითადად), მერქანი და ქერქი შეიცავს შხამიან ალკალოიდებს — სტრიქნინს, რომელსაც მედიცინასა და ვეტერინარიაში იყენებენ, ბრუცინს და სხვა. მცენარის თესლის ექსტრაქტი არის პრეპარატ მასტოდინონის აქტიური კომპონენტი. მისი და ბევრი მასთან ახლომდგომი სახეობის ფესვები და ნორჩი ყლორტები შეიცავს ალკალოიდს კურარინს, რომლისგანაც იღებენ ძლიერ მცენარეულ შხამს — კურარეს, რომელსაც სამხრეთ ამერიკის ინდიელები მრავალი საუკუნის მანძილზე ხმარობდნენ ისრების მოსაშხამად.
სქოლიო
კატეგორია:ლოგანიასებრნი კატეგორია:შხამიანი მცენარეები
ლიგურია
ლიგურია (Liguria) — ჩრდილო-დასავლეთ იტალიის სანაპირო რეგიონი გენუის ყურესთან. წარმოადგენს იტალიის მესამე ყველაზე პატარა რეგიონს. დედაქალაქია გენუა. მოიცავს იტალიური რივიერის კურორტებს, რომლებიც პოპულარულია ტურისტებში თავის ულამაზესი პლაჟებით, თვალწარმტაცი პატარა ქალაქებითა და კარგი სამზარეულოთი.
გეოგრაფია
ლიგურიას დასავლეთით საფრანგეთი ესაზღვრება, ჩრდილოეთით — პიემონტის რეგიონი, აღმოსავლეთით — ემილია-რომანია და ტოსკანა. გადაჭიმულია ლიგურიის ზღვის სანაპიროზე და წარმოადგენს ხმელეთის ვიწრო ზოლს, რომელსაც ესაზღვრება ზღვა და ალპებისა და აპენინის მთები, რომელთა ზოგიერთი მწვერვალიც სიმაღლეში 2000 მეტრს აღწევს. მინი|მარცხნივ|250პქ|[[ჩინკვე-ტერე]] ლიგურიის ფართობი მხოლოდ 5 422 კმ²-ია, რაც მთელი იტალიის ფართობის 1.18%-ია. აქედან, 3 524,08 კმ² მთიანია (65%) და 891,95 კმ² გორაკ-ბორცვიანი (35%). ლიგურიის ბუნებრივი ნაკრძალები რეგიონის 12%-ს მოიცავს ( 60 000 ჰა) და შედგება ერთი როვნული ნაკრძალის, ექვსი მოზრდილო პარკის, ორი მცირე პარკის და სამი ბუნების ნაკრძალისგან.
კონტინენტური შელფი საკმაოდ ვიწროა და ფრიალო კლდეები პირდაპირ ზღვაში ეშვება მისი 315 კმ-იანი სანაპირო ზოლის გასწვრივ. დიდი მდინარეების შესართავებთან, გადაჭიმულია პატარა პლაჟები, მაგრამ არსადაა ღრმა უბეები და ბუნებრივი ნავსადგურები, გარდა გენუისა და სპეციისა.
გორაკების რკალი გადაჭიმულის სანაპირო ზოლის მიღმა, რომელიც ზღვასთან ერთად რბილ კლიმატს განაპირობებს მთელი წლის მანძილზე. ზამთრის საშუალო ტემპერატურაა 7 — 10 °C (45 to 50 °F), ზაფხულის კი 23 — 24 °C (73 to 75 °F). საკმაოდ უხვად მოდის ნალექები, რისი მიზეზიც სანაპიროსთან ძალიან ახლოს მდებარე მთებია, რაც ოროგრაფიულ ეფექტს ქმნის. გენუისა და ლა-სპეციის ნალექების საშუალო წლიური მაჩვენებელი 2 000 მმ-ია, დანარჩენ ადგილებში კი შეიმჩნევა ნალექების ნორმალური, ხმელთაშუაზღვიური ნორმა 500 — 800 მმ-ით წელიწადში.
ადმინისტრაციული დაყოფა
ლიგურიის რეგიონი ადმინისტრაციულად 4 პროვინციად იყოფა:
400px|ლიგურიის პროვინციები
რესურსები ინტერნეტში
კატეგორია:იტალიის რეგიონები
220
თარიღი უცნობია
*
მადრიგალეხო
სქოლიო
კატეგორია:კასერესის მუნიციპალიტეტები
კულის თემი (სერბეთი)
კულის თემი (Кула) — თემი სერბეთში, შედის დასავლეთ-ბაჩის ოლქში.
თემის მოსახლეობა შეადგენს 45 960 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 96 ადამ./კმ². თემის ფართობი — 481 კმ².
თემის ადმინისტრაციული ცენტრი — ქალაქი კულა. კულის თემი შედგება 7 დასახლებული პუნქტისგან, მათი საშუალო ფართობია 68.7 კმ².
ნიდერჰორნი
ნიდერჰორნი (Niderhorn) — მთა ბერნის ალპებში, შვეიცარიაში. მდებარეობს ზვეზიმენის მუნიციპალიტეტის ჩრდილოეთით. აღმართულია ზიმენტალისა და დიმტიგენის ხეობებს შორის.
რესურსები ინტერნეტში
კატეგორია:ალპები კატეგორია:შვეიცარიის მთები
Vollenhovia cristata
Vollenhovia cristata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
Vollenhovia dentata
Vollenhovia dentata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სანდერვალიას ეროვნული მუზეუმი
მდებარეობა
სანდერვალიას ეროვნული მუზეუმი მდებარეობს იგნასი დინის საავადმყოფოს მახლობლად, კალუმში, მე-7 ბულვარზე. შენობის ერთი ფრთა აღდგენილია იაპონიის საელჩოს მხარდაჭერით. შესასვლელის მარჯვნივ ნაპოვნია ქვის ყუთი, 1896 წელს, აიმე ოლივიე დე სანდერვალის მიერ. ეს არის ცნობისმოყვარე ბეტონის თაღი, რომელსაც ზოგჯერ არაფორმალურად იყენებენ მხატვრები თავიანთი ნახატების წარმოასაჩენად.
Vollenhovia dentata
სქოლიო
კატეგორია:ჭიანჭველები
სანდერვალიას ეროვნული მუზეუმი
ისტორია
1959 და 1984 წლებში გვინეას აკონტროლებდა ტოტალიტარული სახელმწიფო, რომელმაც ჩამოართვა თითქმის ყველა რელიგიური ხელოვნება და დაამკვიდრა ისლამი, როგორც სახელმწიფო რელიგია. პარალელურად, ტრადიციული ფოლკლორის, წახალისების პოლიტიკამ განაპირობა მუზეუმის დაარსება. მუზეუმი დაარსდა 1960 წელს ტრადიციული ხელოვნების ნიმუშების შესანახად. 1984 წელსს სამხედრო გადატრიალების შემდეგ ძირძველ რელიგიაზე შეზღუდვები მოიხსნა. მუზეუმი, რომლის კოლექციის დიდი ნაწილი ახლა დაკარგულია, გახდა ცენტრი კონაკრიის მცირე მხატვრული საზოგადოებისთვის. 1990-იანი წლების დასაწყისში იგი აფინანსებდა სხვადასხვა კონფერენციებს, კულტურით დაინტერესებული მოქალაქეებისათვის.
რაფიკოვო (ბლაგოვეშჩენსკის რაიონი)
რაფიკოვო (Рафиҡ; Рафиково) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.